**Latvijas būvniecības padomes (LBP) sēdes**

PROTOKOLS

Attālināti tiešsaistē MS Team, plkst.15:00 – 17.00

Rīgā, 2020. gada 28.maijā Nr.6

Sēdi vada: **Gints Miķelsons** - Latvijas Būvniecības padomes priekšsēdētājs

Sēdē piedalās padomes locekļi: **Pēteris Dzirkals, Normunds Grinbergs,** **Klāvs Grieze, Leonīds Jākobsons, Ināra Laube, Jānis Rāzna, Ervīns Timofējevs,** **Normunds Tirāns, Edmunds Valantis,** **Gunārs Valinks, Raimonds Eizenšmits** (LBS).

Pieaicinātie: **Olga Feldmane -** EM Būvniecības politikas departamenta direktore;

**Ilze Beināre** – EM Būvniecības politikas departamenta direktores vietniece;

**Andris Lazarevs -** EM Būvniecības politikas departamenta direktores vietnieks;

**Svetlana Mjakuškina –** Būvniecības valsts kontroles biroja direktore

**Gusts Sproģis** - EM Būvniecības politikas departamenta vecākais eksperts;

**Elga Bučinska** - EM Būvniecības politikas departamenta vecākā eksperte;

**Līga Brasliņa –** SIA” Inomatrix”

**Vilnis Puļķis** – SIA “VPM Latvia”

**Igors Ponomorjovs -** SIA “VPM Latvia”

Sēdē nepiedalās padomes locekļi: Andris Bērziņš, Māris Bambis, Kaspars Bondars Artis Dzirkalis (LBS), Dzintra Gorbunova, Madars Lasmanis, Ilmārs Leikums, Jurijs Strods,Andris Veinbergs.

Protokolē: Inese Rostoka - EM Būvniecības politikas departamenta vecākā eksperte.

Darba kārtībā:

1. Ekonomikas atveseļošanas plāns – indikatīvs investīciju apjoms publiskie pasūtījumi Būvniecības nozarei 2020./2021. gadam.

2. Pētījuma par Latvijas būvniecības politikas iniciatīvu ietekmi uz Pasaules bankas indeksa “Doing Business” sadaļas par būvniecības procesu novērtējumu secinājumi.

3. Par Darba grupas - sertifikācijas procesa pilnveidošanai sagatavotajiem priekšlikumiem un Padomes lēmumu.

4. Latvijas Būvniecības padomes Darba grupas un Ekonomikas ministrijas informācija par grozījumiem *Būvniecības likumā* un “Vispārīgos būvnoteikumos”.

5. Citi jautājumi:

|  |
| --- |
| 5.1. Par Ekonomikas ministrijas informatīvo ziņojumu "Ēku atjaunošanas ilgtermiņa stratēģija";  5.2. Par semināriem būvspeciālistiem;  5.3. Par būvkomersantu nodevu. |

Sēdi sāk plkst.15.06.

Lietotie saīsinājumi

BIS – Būvniecības informācijas sistēma

EM – Ekonomikas ministrija

ES – Eiropas Savienība

FICIL ([Foreign Investors Council in Latvia) – Ārvalstu investoru padome](https://www.ficil.lv/)

FM – Finanšu ministrija

LAS – Latvijas Arhitektu savienība

LBS – Latvijas Būvinženieru savienība

LDDK – Latvijas Darba devēju konfederācija

LIAA – Latvijas Investīciju un attīstības aģentūra

LIKA – Latvijas Inženierkonsultantu asociācija

LTRK – Latvijas Tirdzniecības un Rūpniecības kamera

OECD - Ekonomiskās sadarbības un attīstības organizācija

VARAM – Vides aizsardzības un reģionālās attīstības ministrija

VBN – Ministru kabineta noteikumi Nr.500 “Vispārīgie būvnoteikumi”

**1.§**

**Ekonomikas atveseļošanas plāns – indikatīvs investīciju apjoms publiskie pasūtījumi Būvniecības nozarei 2020./2021. gadam**

--------------------------------------------------------------------------------------------

**Ziņo:** E.Valantis

**E.Valantis** informē, ka ministrs nevarēs Padomes sēdē piedalīties, jo vēl ir daudz jādara, lai nākamajā dienā varētu atvērt, ārkārtējās situācijas ieviešanas dēļ atcelto, būvniecības izstādi un solījies piedalīties kādā no nākamajām sēdēm.

**G.Miķelsons** rosina kopīgi uzlabot sadarbība ar EM un vēlas, lai EM plašāk skaidro ministrijas sagatavoto Ekonomikas atveseļošanas plānu un informē par indikatīvo investīciju apjomu publiskiem pasūtījumiem Būvniecības nozarei 2020./2021.gadam.

1. Kādas ir prioritātes, kādi galvenie mērķi?

2. Būvniecības nozarei svarīgi zināt par infrastruktūrai novirzītajiem 2.2 miljardiem *euro*, kas katru gadu varētu tikt investēti. Vai ir kāds skaidrojums šai summai, no kā tā sastāv, vai tā ir domāta tikai būvniecībai?

3. Kas notiks tālāk ar stratēģiju (termiņi, budžets)?

**E.Valantis** informē Padomi par Ekonomikas atveseļošanas plānu, šobrīd tas vēl tiek papildināts galīgais variants būs gatavs līdz 01.07.2020.

Darbs notiek vairākos virzienos. Tautsaimniecība ir kritiskā situācijā, valdība strukturēti pieņem lēmumus, lai tautsaimniecība atkoptos, viss tiek darīts, lai atgūtu apjomus.

Noteikts galvenais virziens plānā - mūsu labklājība ir atkarīga no eksporta, tāpēc darbība galvenokārt ir fokusēta uz eksporta veicināšanu. No valsts puses darīsim visu, lai mūsu komersanti spētu vairāk eksportēt, tāpēc arī sadaļai “Infrastruktūra”, jābūt orientētai uz eksporta veicināšanu. Šobrīd nav vēl skaidri objekti, kam plānotais finansējums tiks novirzīts.

Par nākamajiem soļiem:

Tiks veidota darba grupu Ekonomikas atveseļošanas rīcības plāna sagatavošanai, kurā būs iekļauti pārstāvji no LDDK, LTRK, FICIL, VARAM, EM, LIAA un lielākiem privātajiem investoriem.

Darba grupas mērķis - finansēšanas modeļu izveide, jaunu darba vietu radīšana. Identificēt tos objektus, kas ir svarīgi eksporta veicināšanai.

Darba grupas uzdevums apzināt, primārās lietas kurās jāiegulda, identificēt, kas jādara uzņēmējdarbības vides sakārtošanā, lai varētu izbūvēt infrastruktūru, piesaistot privātos un ārējo avotu (ES fondu) līdzekļus.

Darba grupa nepieņems lēmuma par objektiem, kurus būvēt. Tiks sagatavoti priekšlikumi par investīciju piesaistes mehānisma uzlabošanu lai varētu pēc iespējas vairāk ieguldīt un to kas ir pirmās kritiskās lietas ko vajadzētu būvēt, kas atstās ietekmi uz eksporta pieaugumu.

Par publiskās pārvaldes plānotajām investīcijām.

EM ir aptaujājusi valsts kapitālsabiedrības un pašvaldības un apkopojusi informāciju par publiskajām investīcijām, kādas paredzētas 2020.gadā un nākamajos gados.

Attiecībā uz 2020.gadu, situācija nav tik slikta, saistībā ar ES fondiem publiskais sektors plāno realizēt projektus vairāk kā 1 *miljarda euro* apmērā, 2021.gadā - 580 *milj. euro*.

No valsts un pašvaldību budžeta – 2020.gadā plānots ieguldīt 913 *milj. euro*, 2021.gadā plānoti 660 *milj. euro*.

Apjomi krītas, jo nav apstiprinātu projektu saraksta, ko plānots būvēt nākamajos gados. Liela daļa pasūtījumu nav apzināti. Notiek diskusijas par naudas apjomiem, lai glābtu tautsaimniecību no Covid -19 krīzes negatīvās ietekmes.

**G.Miķelsons** interesējas, vai Padomes pārstāvji varētu tikt iesaistīti Darba grupā?

**E.Valantis** aicina Padomi deleģēt pārstāvi

Padome izvirza divus kandidātus: G.Miķelsonu un L.Jākobsonu, kas saņem Padomes locekļu atbalstu.

**Nolemj**: 1. Deleģēt EM veidotajā darba grupā Ekonomikas atveseļošanas rīcības plāna sagatavošanai G.Miķelsonu un L.Jākobsonu.

2. EM izsūtīt Padomes locekļiem apkopoto informāciju par publiskajiem pasūtījumiem būvniecības sektoram 2020.gadā un plāniem nākamajiem gadiem.

**2.§**

**Pētījuma par Latvijas būvniecības politikas iniciatīvu ietekmi uz Pasaules bankas indeksa “Doing Business” sadaļas par būvniecības procesu novērtējumu secinājumi.**

----------------------------------------------------------------------------------------------

**Prezentē:** L.Brasliņa

Prezentē Pētījumu par Latvijas būvniecības politikas iniciatīvu ietekmi uz Pasaules bankas indeksa “Doing Business” sadaļas par būvniecības procesu novērtējumu (pielikumā)

Pētījuma virs mērķis ir veicināt investīciju piesaisti Latvijā. Lai to sasniegtu, tika veikta esošo Latvijas būvniecības politikas iniciatīvu analīze ar nolūku apzināt, izvērtēt un rekomendēt potenciāli rezultatīvākās politikas iniciatīvas Latvijas vērtējuma paaugstināšanai Pasaules Bankas indeksa “Doing Business” būvniecības procesa novērtējumā.

Sagatavojot priekšlikumus, sašaurināti fokusējāmies tika uz Pasaules bankas indeksu, ņemot vērā tās izstrādāto metodoloģiju procesu izvērtēšanai. Skatījums no investoru skatu punkta. Padziļināti netika veikta ne *Būvniecības likuma* un normatīvā regulējuma, ne procesu, analīze.

**Pētījuma galvenie secinājumi.**

1. Latvijas kopējā pozīcija būvniecības jomā indeksā “Doing Business 2020” ir 56. vieta aiz kaimiņvalstīm Lietuvas (10. vieta), Igaunijas (19. vieta) un Polijas (39. vieta). Starp “Doing Business” vērtētajām valstīm visaugstākais novērtējums ir Dānijai (4. vieta). Indeksā “Doing Business 2020” nav valsts, kura pašlaik būtu ieguvusi 100 punktu novērtējumu būvniecības jomā.
2. Latvijā būvniecības procesā posmi, kur iespējami nozīmīgi uzlabojumi indeksa “Doing Business” kontekstā, ir sekojoši:
   * būvniecības atļauju iegūšanas procedūru skaita optimizācija,
   * būvniecības atļauju saskaņošanai nepieciešamā laika optimizācija,
   * būvniecības procesa uzraudzības kvalitātes uzlabošana.

Pētnieki rekomendē likumdošanā reglamentēto procedūru skaitu būvniecībai Latvijā samazināt no 233 dienām uz 66 dienām, galvenokārt likumdošanu pielāgojot Pasaules bankas indeksa noteikšanas metodoloģijai, jo procedūru daudzums kopumā neatšķiras no citās valstīs noteiktā, atšķirības ir tajā, kā tas atspoguļots likumdošanā.

**E.Valantis** vērtē Saeimas pasūtīto pētījumu. Tā mērķis ir ļoti labs, sarūgtinājums par to, ka Pasaules banka ignorē savu metodiku. Pieeja starp dažādām valstīm atšķiras. No procesu viedokļiem neesam sliktāki kā kaimiņi. Nav saprotams vai eksperti, kas sniedz atbildes, pārzina procesu, vai tikai runā sajūtu līmenī. Liela nozīme ir arī būvvalžu darbībai. Šogad būs pirmais gads, kad BIS varēsim novērtēt patieso procesu ilgumu.

**G.Miķelsons** vēlas zināt, vai EM sekos šiem priekšlikumiem.

**O.Feldmane** iebilst, jo “Doing Business” indeksa noteicējus neinteresē, kā ir patiesībā, bet tikai šķietami un neuzskata, ka būtu jāslēpj prasības, lai dabūtu augstākus vērtējumus. Par normatīvo regulējumu piekrīt, ka jāuzlabo daudz kas, bet pētījumā neviens nav pieminējis termiņus.

Nav skaidrs kā izmantot priekšlikumus, vai Padome tos atbalsta. Būtu labi zināt Padomes noformulētu viedokli par šiem priekšlikumiem, ko ar šiem priekšlikumiem lai darām.

**G.Miķelsons** neizprot, kāpēc EM apšauba pētījumu, betinvestori protestē, par salīdzinoši ilgāko procedūru, līdz būvniecības uzsākšanai un apņemas to noskaidrot pie nekustamo īpašumu attīstītājiem.

**E.Timofējevs** – norāda, ka jau notiek darbs pie Būvniecības likuma un VBN, kur priekšlikumus var ņemt vērā.

Padomes locekļi norāda, ka būtu labi, ja termiņi tiktu ievēroti būvvaldēs. Liela loma likumdošanas pielietošanā iestādēm, kas mēdz būt gan atsaucīgas un pretimnākošas, gan arī tieši pretēji.

**Nolemj.** Pieņemt pētījumu zināšanai un priekšlikumus ņemt vērā strādājot pie Būvniecības likuma un VBN grozījumiem.

**3.§**

**Par Darba grupas -** **sertifikācijas procesa pilnveidošanai sagatavotajiem priekšlikumiem un Padomes lēmumu.** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ziņo**: N.Tirāns

Bija izveidojusies aktīva Darba grupa priekšlikumu izstrādei sertifikācijas procesa pilnveidošanai un Padomes lēmumprojekta sagatavošanai. Darba grupā piedalījās vairāki Padomes locekļi un sertificēšanas iestāžu pārstāvji. Tika identificētas vairākas problēmas sertificēšanas procesā, kas visas neparādās priekšlikumos. Priekšlikumu pamatā ir mērķis - aiziet no deleģēšanas līgumiem un dot pašai nozarei organizēt sertificēšanas procesu, tas ir:

1. sertificēšanas procesa uzticēšana pašiem būvspeciālistiem caur profesionālajām kamerām vai kolēģijām, tā būtu revolūcija sistēmā, bet līdz tam jāsakārto esošā kārtība.

2. sakārtot esošo kārtību:

* izmaiņas normatīvajā regulējumā;
* sakārtot prasības sertificēšanas iestāžu nolikumos.

Darba grupa prasības noformulējusi Padomes lēmuma formā (pielikumā) un gribētu dzirdēt Padomes viedokli.

**E.Timofējevs** uzskata, ka –mazā valstī nav iespējams sertifikācijas pakalpojumu atdot tirgū. Brīvās profesijas paredz pašpārvaldi un atbildību. Normatīvais regulējums nevar atrisināt visu, no tirgus jāatgriežas pie normālas pašpārvaldes.

**E.Valantis** piekrīt, ka process ir jāuzlabo, nozare mainās, jāpielāgojas jaunajām tehnoloģijā, bet grūti saprast ieguvumu no kamerām, vai savienību nosaucot par kameru, kaut kas mainīsies. Mūsu vienīgie iebildumi pret profesionālo iestāžu darbību, tas, ka lēmumi ir slikti sagatavoti, citos procesos neiejaucamies. Piekrīt par eksāmenu biežumu, ko varētu samazināt. Ja ir konkrētas lietas, kas jāmaina, varam papildināt normatīvo regulējumu. Kamēr būs reglamentētā sfēra, tikmēr būs deleģējums, prasība būt konsekventiem, ja ir argumentēti priekšlikumi, tad par tiem var runāt.

Informē, ka jumiķi gribētu reglamentēt jumiķa profesiju un kādā no nākamajām padomes sēdēm to varētu prezentēt.

**I.Ponomorjovs** uzskata, ka šobrīd neesam gatavi atsevišķām profesionālajām kamerām, deleģējums šobrīd ir labākais.

**G.Miķelsons** vēlas zināt, kāds ir lielais virs mērķis, šādām pārmaiņām un ņemot vērā to, ka pastāv pretrunas starp nozari un EM, pārskatīt vēlreiz priekšlikumus un sagatavot lēmumprojektu uz nākamo Padomes sēdi.

**Nolemj.** N.Tirānam sagatavot Padomes lēmumprojektu sertifikācijas procesa pilnveidošanai.

**4.§**

**Latvijas Būvniecības padomes Darba grupas un Ekonomikas ministrijas informācija par grozījumiem *Būvniecības likumā* un “Vispārīgos būvnoteikumos”**

----------------------------------------------------------------------------------------------

**Ziņo:** G.Miķelsons

**G.Miķelsons** informē, ka līdz šim nav piedalījies VBN darba grupas darbā un tāpēc nevar uzņemties Darba grupas vadību un aicina EM to vadīt.

**E.Valantis** iebilst, jo VBN Darba grupa ir nozares iniciatīva un veids kā vienoties par kopējiem lēmumiem. Aicina sūtat priekšlikumus, lai process iet uz priekšu. EM strādās pie VBN redakcijas. Kad viss būs apkopots, tad izsūtīs Padomei. Gribam, lai pēc būtības sakristu Būvniecības likums un VBN, maksimāli sakārtot būvprojekta kvalitāti.

**G.Miķelsons** aicina padomes locekļus pieteikties VBN darba grupas vadībai.

Padome ierosina VBN darba grupas vadību uzticēt E.Timofējevam.

**Nolemj.** Padomes organizēto VBN darba grupu vadīs E.Timofējevs.

**5.§**

**Citi jautājumi**

----------------------------------------------------------------------------------------------

**5.1. Par Ekonomikas ministrijas informatīvo ziņojumu "Ēku atjaunošanas ilgtermiņa stratēģija"**[[1]](#footnote-1) (**Informē:** E. Valantis)

Saskaņā ar Eiropas Parlamenta un Padomes direktīvu[[2]](#footnote-2), Latvijai kā ES dalībvalstij ir jāizstrādā ēku ilgtermiņa stratēģiju, ar ko veicina nacionālā dzīvojamo un nedzīvojamo ēku (gan publisko, gan privāto) fonda renovāciju, lai šis fonds līdz 2050. gadam kļūtu par sevišķi energoefektīvu ēku fondu, veicinot esošo ēku efektīvu pārveidošanu par gandrīz nulles enerģijas ēkām.

Apkopota statistika par dzīvojamo fondu. Šāds ziņojums bija gatavots arī iepriekš. Šis dokuments pasaka kur Latvijai jābūt 2050 gadā attiecību uz energoefektivitāti un CO2 izmešiem. Mēs apzināmies, ka Latvijā nav tādas naudas lai visu paveiktu.

Priekšlikums par pamatu ņemt Zviedrijas un Somijas pieredzi, kas motivē privātpersonas ieguldīt savā īpašumā. Paredzēts to stimulēt ar elastīgāku nodokļu politiku, ko nosaka caur regulējumu. Piem., var atgūt iedzīvotāju ienākumu nodokli par ieguldījumiem, kas ir veikti dzīvojamā fonda atjaunošanā energoefektivitātes uzlabošanai, pat līdz 50% par darba spēku. Tā tiks mazināta arī ēnu ekonomika un “aplokšņu algas” .

Rezultātā fiskālā ietekme varētu būt tuvi nullei. Ietekme neitrāla.

Attiecībā uz jauno dzīvojamo fondu, tiks ņemti vērā OECD priekšlikumi, kas tiks vēlāk prezentēti. Tas ko visi vēlamies, stabils pieprasījums būvniecībā, tāpēc gribētu atbalstu no nozares "Ēku atjaunošanas ilgtermiņa stratēģijai".

**Nolemj.** Pieņemt informāciju zināšanai.

|  |
| --- |
| **5.2. Par semināriem būvspeciālistiem** (**Informē:** N.Tirāns) |

Ir plānotas 2 tēmas:

* Laba prakse aprēķinos ar Galīgo elementu metodi (GEM).
* Labā prakse atbalstsienu projektēšanā.

Datoraprēķini un GEM, ir ļoti pieprasīta tēma pagājušo semināru aptaujās. Šī mums ir ļoti aktuāla tēma, it īpaši šobrīd, kad tirgū tiek dotas priekšrocības BIM projektiem. Parasti komplektā ar BIM nāk arī 3D datoraprēķini, ir bīstami ja šie datoraprēķini tiek veikti bez pietiekamas izpratnes. Datoraprēķini ir īpaši attīstījušies pēdējās divās desmitgadēs (pēc 2000. gada) un lielākā daļa praktizējušie inženieri faktiski neko par šo augstskolās netika apguvuši.

Atbalstsienas arī bija pieprasīta tēma. Tie daži ģeotehnikas speciālisti, kas Latvijā pārzin šo jomu, ļoti bieži atzīst, ka izpratne par atbalstsienām ir ļoti zema. Visi semināri, kas par šīm tēmām tiek rīkoti, vienmēr tiek plaši apmeklēti.

**G.Miķelsons** aicina Padomes locekļus, ja ir vēl kādi priekšlikumi apmācībām un līgums aktuālās tēmas atsūtīt sekretariātam.

**Nolemj.** Padomes locekļiem atsūtīt būvspeciālistiem un arhitektiem aktuālas tēmas par kurām varētu organizēt apmācību seminārus ar ārvalstu lektoru piedalīšanos.

**5.3. Par būvkomersantu valsts nodevu.**

**G.Miķelsons** ņemot vērā ārkārtējās situācijas sekas, ierosina būvkomersantu nodevas nomaksu pārcelt uz gada beigām, piem., uz novembra beigām, kad būvniecības sezona būs noslēgusies.

**L.Jākabsos** atgādina, ka bija priekšlikums samazināt nodevu mazajiem būvkomersantiem.

Laikā, kad būvniecības bremzējas, būtu jāpadomā par iespēju samazināt būvkomersantu valsts nodevu. Sevišķi grūti šajos apstākļos klājas komersantiem, kuru apgrozījums nepārsniedz 500 *tūkst. eiro*, jo nodeva 500 *eiro* tiem ir milzīga.

**E. Timofējevs** ierosina padomāt par gradāciju 50 – 500 *tūkst. eiro*. Mazajiem, kuru ienākumi pārsniedz tikai 50 *tūkst. eiro*, būs grūti, lielu daļu ienākumu tiks pārlikti uz ēnu ekonomiku.

**E.Valantis** varētu piekrist, ka būvkomersantu valsts nodevas nomaksu atliek uz gada beigām, bet nav gatavs runāt par nodevas pārskatīšanu. Šinī gadā nodevas ieņēmumi jau tā samazināsies, atviegloti nosacījumi daudzprofilu būvkomersantiem, kā arī samazināta valsts nodeva tiem, kas parakstījās par būvniecības nozares un būvnieku arodbiedrības noslēgto ģenerālvienošanos. No nodevas tiek finansēts, BVKB, pētījumi, semināru organizēšana, standartu tulkojumi utt.

**Nolemj.** 1. Aicināt EM veikt grozījumus normatīvajā regulējumā, kas atliek būvkomersantu valsts nodevas nomaksu uz gada beigām, jautājumu par nodevas samazināšanu atlikt.

2. Nākamo Padomes sēdi sasaukt 2020.gada 18.jūnijā, plkst.15.00, klātienē Ekonomikas ministrijā. Sēdē turpināt sarunu par investīcijām un normatīvo regulējumu.

Sēdi slēdz 17:00

Padomes priekšsēdētājs G.Miķelsons

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Protokolēja I.Rostoka

1. Izsludināts 14.05.2020., VSS-390 - <http://tap.mk.gov.lv/lv/mk/tap/?pid=40487380> ) [↑](#footnote-ref-1)
2. Saskaņā ar Eiropas Parlamenta un Padomes direktīvas 2010/31/ES (2010.gada 19.maijs) par ēku energoefektivitāti, kas grozīta ar Direktīvu 2018/844 (2018.gada 30.maijs) un Regulu 2018/1999 (2018.gada 11.decembris) [↑](#footnote-ref-2)